– Իրավաբանությունը պրակտիկ գիտություն է: Այսինքն՝ օրենքի իմացությունը դեռևս չի նշանակում, որ դու լավ իրավաբան ես: Լավ իրավաբանը պետք է կարողանա ճիշտ կիրառել օրենքը, դրա համար հարկավոր է, որ ուսանողները սովորեն նաև պրակտիկա: Սա հեշտ հարց չէ, ես համաձայն եմ, որ առաջնային են հետազոտական աշխատանքները, որպեսզի մասնագետը պրակտիկ աշխատանք կատարի: ԵՊՀ-ի իրավագիտության ֆակուլտետում դասախոսների մեծ մասը նաև աշխատում են, որը նպաստում է, որ նրանք կարողանան գիտելիքները ներկայացնել՝ պրակտիկայի հետ համադրելով: Բացի այդ, մենք կարողանում ենք այնպես դասավանդել, որ ուսանողները սովորեն տեսական նյութը և կիրառել պրակտիկ օրինակների վրա: